b"\n_START_ARTICLE_\nHyomys\n_START_SECTION_\nDistribuci\xc3\xb3 i h\xc3\xa0bitat\n_START_PARAGRAPH_\nAquests rosegadors s\xc3\xb3n nadius de Nova Guinea, on el seu h\xc3\xa0bitat s\xc3\xb3n els boscos de terres altes en elevacions entre 1.200 i 3.000 msnm.\n_START_SECTION_\nDescripci\xc3\xb3\n_START_PARAGRAPH_\nEs tracta de rosegadors de mida gran amb cossos robusts, que tenen una longitud corporal d'entre 30 i 39 cent\xc3\xadmetres, una cua d'entre 26 i 38 cent\xc3\xadmetres, i un pes que oscil\xc2\xb7la entre 750 i 950 grams. El seu pelatge \xc3\xa9s de color gris fosc a la part superior i gris clar a la part inferior. Les orelles s\xc3\xb3n petites i blanquinoses i la cua \xc3\xa9s llarga i est\xc3\xa0 coberta d'escates. Les potes tenen grans urpes.\n_START_SECTION_\nEcologia\n_START_PARAGRAPH_\nTot i que poden pujar als arbres, solen romandre la major part dels temps a terra. Descansen en nius en forats a les arrels dels arbres o troncs buits. La seva dieta consisteix en bamb\xc3\xba i altres materials vegetals.\n_START_SECTION_\nTaxonomia\n_START_PARAGRAPH_\nL'an\xc3\xa0lisi de les dist\xc3\xa0ncies immunol\xc3\xb2giques, fet per Watts i Baverstock, va col\xc2\xb7locar a Hyomys dins la divisi\xc3\xb3 Pogonomys juntament amb Anisomys, Chiruromys, Coccymys, Macruromys, Mallomys i Pogonomys, encara que no va poder identificar una clara afinitat amb cap g\xc3\xa8nere en particular dins d'aquest grup. Els estudis de Lecompte et al, el van col\xc2\xb7locar dins la tribu dels hidrominis.\n_START_SECTION_\nEstat de conservaci\xc3\xb3\n_START_PARAGRAPH_\nSegons la IUCN, H. goliath est\xc3\xa0 catalogada en risc m\xc3\xadnim a causa de la seva \xc3\xa0mplia distribuci\xc3\xb3, una presumiblement gran poblaci\xc3\xb3 i una certa toler\xc3\xa0ncia a la degradaci\xc3\xb3 de l'h\xc3\xa0bitat. Pel que fa a H. dammermani, la manca d'informaci\xc3\xb3 ha portat a la IUCN a catalogar aquesta esp\xc3\xa8cie com a dades insuficients."